«**Հետո**» (անգլ.՝ After), ամերիկյան մելոդրամա, որը նկարահանվել է գրող Աննա Թոդդի համանուն վեպի հիման վրա՝ ռեժիսոր Ջեննի Գեյջի կողմից։ Ֆիլմի գլխավոր դերերում խաղացել են Ջոզեֆին Լենգֆորդը և Հիրո Ֆայնս Թիֆինը։ Ֆիլմի պրեմիերան տեղի է ունեցել 2019 թվականի ապրիլի 12-ին ԱՄՆ-ում։

Սյուժե
------

Պատահական հանդիպումը տակնուվրա արեց ամեն ինչ։ Աղջիկը ջանասեր ուսանողուհի է և օրինակելի դուստր, իսկ տղան՝ հանդուգն ու գրավիչ խռովարար, որն ունի բավականին բարդ անցյալ։ Եվ, ըստ էության, այդչափ տարբեր մարդիկ աշխարհում չեն գտնվել։ Սակայն այս ծանոթությունը հիմնովին փոխում է նրանց կյանքը՝ բաժանելով այն մինչև իրենց հանդիպումը և հանդիպումից հետո։

Դերերում
--------

| Դերակատար | Դեր |
| --- | --- |
| Ջոզեֆին Լենգֆորդ | Թեսա Յանգ  Թեսա Յանգ  |
| Հիրո Ֆայնս Թիֆին | Հարդին Սքոթ  Հարդին Սքոթ  |
| Շեյն Պոլ Մաքգի | Լենդոն Գիբսոն  Լենդոն Գիբսոն  |
| Սեմյուել Լարսեն | Զեդ Էվանս  Զեդ Էվանս  |
| Հադիջա Ռեդ Թանդեր | Ստեֆ Ջոնս  Ստեֆ Ջոնս  |
| Սվեն Թեմել | Ջեյս  Ջեյս  |
| Ինանա Սարկիս | Մոլի Սեմյուելս  Մոլի Սեմյուելս  |
| Պիտեր Գալահեր | Կեն Սքոթ  Կեն Սքոթ  |
| Ջեննիֆեր Բիլզ | Կարեն Սքոթ  Կարեն Սքոթ  |
| Փիա Միա | Տրիստան  Տրիստան  |
| Մեդոու Ուիլյամս | Պրոֆեսոր Սոտո  Պրոֆեսոր Սոտո  |
| Դիլան Արնոլդ | Նոյ Պորտեր  Նոյ Պորտեր  |
| Սելմա Բլեր | Քերոլ Յանգ  Քերոլ Յանգ  |

Արտադրություն
-------------

2014 թվականին «Paramount Pictures» ընկերությունը ձեռք է բերել «Հետո» գրքի սյուժեի էկրանավորման իրավունքը։ Սցենարի հեղինակը Սյուզան Մակմարտինն է, իսկ Ջեննիֆեր Ջիբգոտը՝ ֆիլմի պրոդյուսերը։ Նախագծի ի կատար ածումը ընթացել է բավականին դանդաղ։ 2017 թվականին, վերադարձնելով իր իրավունքները՝ Աննան չի ցանկացել երկարաձգել պայմանագրի ժամկետը։ Սակայն նա վաճառել է փոքր ստուդիայի նկատմամբ իր իրավունքները, որտեղ նա կարող էր ավելի շատ ներգրավված լինել արտադրության գործընթացում և ունենալ նկարահանման գործընթացի նկատմամբ վերահսկողություն։ Սյուզան Մակմարտինը, որը մինչ այդ սցենարիստ էր, լքել է նախագիծը 2017 թվականի կեսերին։ Թամարա Չեստնային վարձել են Մակմարտինի կողմից գրված սցենարում թարմացումներ կատարելու համար։ Սցենարի վերջնական տարբերակի պատասխանատվությունը ստանձնել է ֆիլմի ռեժիսոր Ջենի Գեյջը։

Ֆիլմի պրոդյուսերներն են Մարկ Կանտոնը և Քորթնի Սոլոմոնը՝ «*CalMaple Films*» ընկերությունից, ինչպես նաև Ջենիֆեր Ջիբրոտը «*Offspring Entertainment*»-ից։ Ֆիլմի ֆինանսավորմամբ զբաղվել են *CalMaple*–ը, *Voltage Pictures-*ը և *Diamond Film Productions*-ը։ Պրոդյուսերին միացել են նաև Արոն Լևիտցը՝ Wattpad ընկերությունից, Աննա Թոդը և Դեննիս Պելինոն՝ CalMaple–ից։ «Հետո»-ի գործադիր պրոդյուսերները նշանակվել են Մեդոու Ուիլյամսը և Սվեն Թեմմելը *Diamond Films*-ից, Ադամ Շենկմանը *Offspring Entertainment-*ից, Նիկոլաս Չարտեն և Ջոնաթան Դեկտերը *Voltage*-ից, Սքոթ Քերոլը *CalMaple*-ից և Էրիկ լարմանը *Wattpad*-ից։

Քասթինգ
-------

2018 թվականի հունվարին սկսվել են «Հետո» ֆիլմի գլխավոր դերերի լսումները։ Հարդինի դերի համար դիտարկվել են այնպիսի դերասաններ, ինչպիսիք են՝ Նիկոլաս Գոլիցինը, Էշ Սթայմեստը և Գրեգ Սալկինը, Թեսսայի դերի համար՝ դերասանուհի Դանիել Ռոուզ Ռասել, Լիլի Վան դեր Մերը և Շառլոտա Մաքկին։ Պրոդյուսերների համար առաջնային է համարվել հերոսների միջև զգացմունքային տեսարանների ցուցադրումը։ Մի քանի ամիս տևած լսումներից հետո՝ 2018 թվականի մայիսի 8-ին, «Variety պարբերական»ը պաշտոնապես հայտարարել է, որ անգլիացի դերասան Հիրո Ֆայնս Թիֆին կխաղա ֆիլմի գլխավոր դերում։ Նույն ամսին Deadline.com կայքը հայտարարել Է, որ Թեսա Յանգի դերակատարը լինելու է դերասանուհի Ջոզեֆին Լենգֆորդը։

Ջոզեֆինն ասել է․ 

|  |  |  |
| --- | --- | --- |
|  | Ես շատ հուզված եմ, որ դարձել եմ «Հետո» ֆիլմի մի մասը և հնարավորություն ունեմ կյանքի կոչել Թեսայի կերպարը»։ |  |

Երկրորդական դերերի համար լսումները սկսվել են 2018 թվականի ապրիլին։ Նախագծի մեջ փորձել են մտնել Դեբի Ռայանը, Բարբի Ֆերեյրան և Բլեյք Մայքլը։ Հուլիսի 20-ին հայտնի է դարձել, որ երգչուհի Պիա Միան ֆիլմում կմարմնավորի Տրիստանի դերը։ Հուլիսի 21-ին դերասանական կազմին միացել է Սեմյուել Լարսենը, որպեսզի խաղա Զեդա Էվանսի դերում։ Հուլիսի 24-ին հայտարարվել է, որ Պիտեր Գալահերը կխաղա Հարդինի հոր՝ Քեն Սքոթի դերում։ Հուլիսի 25-ին կինոնկարի դերասանական կազմին միացել է Ջենիֆեր Բիլզը, որպեսզի մարմնավորի Կարեն Գիբսոնի կերպարը։ Հուլիսի 30-ին հայտարարվել է, որ գլխավոր հերոսուհու մոր՝ Քերոլի դերում կխաղա Սելմա Բլերը։ Պրոֆեսոր Սոտոյի դերը ստացել է Մեդոու Ուիլյամսը (գրքում այս կերպարը տղամարդ է, բայց կին կերպարների թերի համալրման պատճառով ֆիլմը փոփոխությունների է ենթարկվել)։

«Հետո» ֆիլմի նկարահանումները պետք է սկսեին 2018 թվականի ապրիլին՝ Բրիտանական Կոլումբիա նահանգի Վանկուվեր քաղաքում։ Բայց քանի որ ապրիլին դեռ շարունակվում էին հիմնական դերերի համար լսումները, նկարահանումները հետաձգվեցին։ Մայիսի 8-ին, գլխավոր դերասանների հայտարարությունից հետո, հայտնի դարձավ, որ նկարահանումները կսկսվեն հունիսին՝ Մասաչուսեթս նահանգի Բոստոն քաղաքում։ Սակայն դերասանուհու փոփոխության պատճառով նկարահանումների կրկին պետք է հետաձգվեր։ 2018 թվականի հունիսին, պրոդյուսեր Ջեննիդեր Ջիբգոտը հաստատեց, որ նկարահանումները պաշտոնապես կսկսվեն հուլիսի 16-ին ԱՄՆ Ջորջիա նահանգի Ատլանտա քաղաքում։ Ֆիլմի արտադրությունը ավարտվել է 2018 թվականիի օգոստոսի 25-ին։

Թողարկում
---------

Սկզբնապես, պրեմիերան նախատեսվում էր հայտնել մեծ էկրաններին 2019 թվականի փետրվարի 14-ին՝ Սուրբ Վալենտինի օրը, բայց ստուդիայի փոփոխության պատճառովայն հետաձգվեց։ «Հետո» ֆիլմի պրեմիերան տեղի է ունեցել 2019 թվականի ապրիլի 12-ին ԱՄՆ-ում Aviron Pictures ընկերության կողմից։

Շարունակություն
---------------

2019 թվականի մայիսին հայտարարվեց, որ նախատեսվում է նկարահանել ֆիլմի շարունակություն, որի ընթացքում Լանգֆորդը և Հիրո Ֆայնս Թիֆինը վերադառնում են իրենց դերերին։

Ծանոթագրություններ
------------------

1. 1 2 3 4  BBFC տվյալների բազա (բրիտ․ անգլ.)
2. ↑
3. 1 2 3 4 5 6 7 8  ČSFD (չեխերեն) — 2001.
4. ↑  После, 2019
5. ↑  ‘After’ Movie: Paramount Acquires Rights To Wattpad Book By Anna Todd
6. ↑  Josephine Langford Set To Star As Tessa In ‘After,’ Movie Adaptation Of Anna Todd’s YA Phenom Novels
7. ↑  ‘After’ Movie Based On Anna Todd’s YA Books Seals Aviron Pictures Deal, Gets 2019 Release Date
8. ↑  Tartaglione, Nancy (2019 թ․ մայիսի 19). «Voltage Heats Up 'After' Sequel; Josephine Langford & Hero Fiennes Tiffin Returning – Cannes».

Արտաքին հղումներ
----------------

* Հետո(անգլ.) ֆիլմը Internet Movie Database կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |